**Melancolie**

*Carmen.muntenita*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Privesc către albastrele zări

visând la o lume mai bună,

la oameni prietenoși și sinceri.

Zâmbesc unei speranțe ghidușe

ce s-a născut în tinereasca-mi inimă.

Melancolia mă cuprinde

și simt cum ideile-mi mărețe

dansează printre multele frustrări

pe care încearcă să le înlăture.

Idei, speranțe, dorințe încă neîmplinite

se ivesc de după temerile ascunse adânc în suflet.

Se prind cu toate într-un dans nebunesc

și simt cum totul devine real.

Văd zâmbete largi,

aud cuvinte frumoase și binevoitoare.

Simt că e lumea pe care o visez.

Simt că trăiesc acea mare schimbare

pe care de mult timp mi-o doresc.

Visez...visez?